Folketing
1998-12-09

Ja, det blev sagt, at det er, fordi der ligger en overenskomst. Jamen hvem har indgået den overenskomst? Det har Amtsrådsforeningen og Praktiserende Lægers Organisation. Så er spørgsmålet jo, om det er Amtsrådsforeningen, der har sagt til lægerne: Vi vil ikke acceptere, at I holder åbent om lørdagen. Eller har det været, fordi PLO på den anden side har sagt: Hvis det er sådan, at der bliver lukket op for det, så kræver vi flere penge. Hvis det er sådan, at man begynder den diskussion og de praktiserende læger kræver mere i løn, flere penge for at skulle holde åbent om lørdagen, så er det klart, at Amtsrådsforeningen er nødt til at se på økonomien og måske holde lidt igen.